Document ID: /fineweb-2-swissfilter-quality_10-filterrobots/filtered/05602.jsonl.gz/42

Razgovarajte UŽIVO sa astrologom:
Drage Device,
Venera će 3. marta praviti sekstil sa Uranom i doneće vam mogućnost nove saradnje ili partnerstva sa preduzećima i partnerima iz inostranstva. Neočekivani uspeh ćete postići ako se bavite turizmom, obrazovanjem, javnim poslom ili idejnim rešenjima. Mars će ući u znak Blizanaca i vaše polje posla i karijere 4. marta. Umećete da se istaknete u rukovođenju vašim obavezama, a poslodavac će vam poveriti upravljanje jednim timom u čemu ćete pokazati odlične organizacione sposobnosti i postići očekivane rezultate. Konjunkcija Merkura sa Jupiterom će vam omogućiti da pokrenete nove ponude u oblasti usluga, a najviše uspeha ćete imati kroz usluge informisanja, podrške korisnicima i u oblastima elektronske trgovine i dostave robe. Sunce i Venera će u drugoj dekadi marta praviti konjunkciju sa Neptunom i doneće vam dobar osećaj za potrebe vaših klijenata, uspeh u javnim i pravim poslovima i kreativnim projektima. Merkur će 15. Marta ući u znak Riba gde je slab i u izgonu, što vas upozorava da budete pažljivi u planiranju i javnim nastupima.
Sunce i Venera će praviti sekstil sa Plutonom i doneće vam materijalnu podršku za ostvarenje napretka u oblastima zabave, ugostiteljstva, prosvete, kao i u poslovima koji su povezani sa upravljanjem investicijama. Sunce će 20. Marta ući u znak Ovna, narednog dana i Venera. To će vam doneti podršku od strane jedne osobe na visokom položaju u platnom prometu i finansiranju velikih projekata. S druge strane, bićete pritisnuti postojećim dugovanjima koja će vas usporavati. U trećoj dekadi marta Mars, Venera i Sunce će praviti skladne aspekte sa Saturnom, što će vam doneti veliki uspeh na polju usluga, građevinskih radova i industrije. Poslovaćete stabilno i sa dobitkom i moguć je napredak u karijeri.
Nezaposlene Device će biti u mogućnosti da pokrenu sopstveni posao, kao i da se zaposle u oblastima menadžmenta, zabave, prosvete ili usluga.
Razgovarajte UŽIVO sa astrologom:
Ljubav
Ako ste u vezi:
Konjunkcija Sunca i Venere sa Neptunom u vašem polju ljubavi u prvoj polovini marta doneće vam sklad i intimne trenutke uz voljenu osobu koji će biti upravo ono što vam je najviše potrebno. Vašem partneru ćete pružati nežnost i toplinu i bićete puni osećanja, što će prijatno iznenaditi vašeg partnera. Vaš odnos će dobiti na kvalitetu.
Druga polovina marta doneće vam pojačane strasti i dodatno će poboljšati vaše odnose sa partnerom. Skladni aspekti Sunca i Venere sa Plutonom omogućiće vam više zabave i zajedničkih aktivnosti u slobodno vreme. Kako ćete se dobro razumeti u svemu što je važno, biće vam lako da se dogovorite oko zajedničkih planova i ciljeva na dugoročni period.
Ako ste slobodni:
Ovaj mesec vam je izuzetno povoljan za ulazak u emotivnu vezu koja se može pokazati skladnom i dugom. Upoznaćete osobu koja će biti upravo onakav tip koji vam odgovara i emotivno i intelektualno. Najviše od svega će vas ta osoba privući svojim izgledom, a privlačnost će biti obostrana. Između vas dvoje će se već nakon drugog susreta pojaviti jaka osećanja, zaljubljenost i strasti. U drugoj polovini marta ćete započeti vezu i imaćete utisak da ste našli srodnu dušu.
Nešto starije Device će se prepustiti strastima i jakim emocijama koje već duže vreme osećaju u odnosu sa osobom sa kojom se viđaju povremeno. Do sada ste bili suzdržani ali više nećete moći da potiskujete svoja osećanja.
Razgovarajte UŽIVO sa astrologom:
Zdravlje
Mart vam donosi stabilno zdravlje, posebno u drugoj polovini. Bićete u pokretu, bavićete se fizičkim aktivnostima, praktikovati odlaske u prirodu i ravnomerno ćete rasporediti vaše obaveze, tako da imate dovoljno vremena za odmor. Sve to će pozitivno uticati na vaš imunitet i pojačaće vašu fizičku kondiciju. Potreban vam boravak na čistom vazduhu.
Vaša ishrana bi trebalo da sadrži namirnice koje sadrže vlakna za bolju probavu i materije koje omogućuju vašem organizmu da se očisti od štetnih materija. Potrebno je da pijete više vode, kako mineralne, tako i obične sa dodatkom limuna ili ceđenog voća i povrća. Cvekla, celer, šargarepa, a od voća ananas, banana i avokado su vam neophodni.
Srećni brojevi: 2, 6, 13, 17, 21
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.